Душан Радовић

МАЗА

( На сцени обичан сто, столица и нешто од намештаја. Мајка са шољом за белу кафу у руци иде за дечаком који је избегава.)

МАМА: Па, узми сине, пробај мало! ...

МАЗА: Нећу!

МАМА: А, зашто нећеш, лепи мој?

МАЗА: Нећу!

МАМА: Узми лепи мој, па да порастеш!...

МАЗА: Баш нећу да порастем!

МАМА: Добро ако нећеш... Онда ћеш стално да останеш мамин мали син...

МАЗА: Јес' мали – па после стално да пијем млеко!...

МАМА: Па, узми мало, пробај . што си такав?...

МАЗА: Нећу!

МАМА: Узми сине, па да будеш в о ј н и к, к о њ а н и к!

МАЗА: Јес', па да паднем с коња!...

МАМА: Их, да паднеш?... Нећеш да паднеш!...

МАЗА: Баш ћу да паднем – баш ћу да паднем !

МАМА: Па добро сине, што си такав? Узми мало млека... Знаш, то је од оне

ш а р е н е краве што смо је видели у селу!

МАЗА: Јесте, ти мени стално дајеш млеко од шарене краве...

МАМА: Па то је, сине, свеједно...

ЗОРАН: /долази/ Добар дан, здраво (Владо)!...

МАМА: Добро, ево Зорана... Па ће он све да попије.. Он воли млеко.

МАЗА: Ако – нек' попије !

ЗОРАН: /прилази мајци/ Шта је то

МАМА: То је Владино млеко: Он неће да пије... Узми ти па попиј!

ЗОРАН: /узима шољу и пије/

МАЗА: /прво гледа радознало... кад види да Зоран стварно пије – почиње да

плаче.../ Јоооооој ! Попио ми млекоооо –/ уаааа .../ Сад нећу ни да

порестем... Ни да будем коњаник... Ни ништа... Јоооој.../ааа.../

ДВЕ РУКЕ

Душан Радовић

Учитељица: Децо, ставите руке на клупе... Сви...Петровићу, Љубице, Небојша...

Драган: Молим, учитељице...

Учитељица: Кажи, Драгане.

Драган: Молим, учитељице, а зашто треба да ставимо руке на клупе?

Учитељица: Хоћу да погледам да ли су чисте,да ли сте исекли нокте...

Драган: А да ли да покажемо обе руке или...

Учитељица: Шта - или?... Колико ти имаш руку?

Драган: Две.

Учитељица: Па што онда питаш?

Драган: Питам зато што ја имам само једну школску руку...

Учитељица: Само једну?

Драган: Јесте. Том школском руком ја пишем, цртам, окрећем листове...

Учитељица: А она друга?

Драган: Она друга је моја приватна рука... За кликере, за блато и уопште – за моје

лично играње.

ТАТА И ТЕЛЕФОН

ПРИПОВЕДАЧ:

Јоцин тата има два телефона. Један у предузећу, а други код куће. Једном је зазвонио телефон у предузећу – звао га је телефон од куће...

ЈОЦА: Татааа... Мама је отишла у град, а Миша плаче!...

ТАТА: Па, добро Јоцо... Шта ја ту могу...? Дај му звечку и чекај маму.

ПРИПОВЕДАЧ:

Слушалице су шкљоцнуле...

Опет је зазвонио телефон у предузећу – опет га је звао телефон од куће...

ЈОЦА: Тата... А, где је звечка?

ТАТА: Звечка је у колицима!

ЈОЦА: Али, није у коицима...

ТАТА: Онда је негде пала... Потражи је...

ПРИПОВЕДАЧ:

Слушалице су шкљоцнуле...

Опет је зазвонио телефон предузећу – опет га је звао телефон од куће...

ЈОЦА: Тата... Миша неће звечку!

ТАТА: Како неће...?!! Па, дај му нешто....

ПРИПОВЕДАЧ:

Слушалице су шкљоцнуле љутито... ! Телефони су сада ћутали...

Један је био љут, а други љут и увређен...

Онда је зазвонио телефон код куће... Звао га је телефон из предузећа...

ТАТА: Јоцо.... Зашто се не јављаш?! Шта је са вама?! Да ли Миша плаче?

ЈОЦА: Плаче...

ТАТА: А, шта ти радиш?

ЈОЦА: И ја ПЛАЧЕМ ....! (буаааа)

ЈЕДИ

Дечак,( буцко), седи за столом и руча... Мама стоји изнад њега и надгледа га...

ДЕЧАК: Сад је доста – више нећу!

МАМА: Мораш, мораш!...

ДЕЧАК: Полудећу! После ће ми бити мука! Нисам гуска што се кљука!

МАМА: Послушај ме... Схвати сине, да ме твоје здравље брине!

ДЕЧАК: Ја те молим!

МАМА: Шта ме молиш? Пази да се не разболиш! Постао си кост и кожа...

А, погледај, твој друг Божа... Зашто ти да будеш гори?

ДЕЧАК: О Божи ми не говори! Сви у његов стомак зуре! Постао је право

буре!

МАМА: Јесте да је дебељуца, али он од снаге пуца! А снага се храном стиче!

ДЕЧАК: Ма, не могу !

МАМА: Доста приче! Сад полако, и на миру – све што ти је у тањиру, да

поједеш!

ДЕЧАК: Сит сам! Чујеш?!

МАМА: Не вреди да протествујеш! Како кажем – тако ради ! Једи – да се не

охлади!

ДЕЧАК: /поједе један залогај / ... Ето!

МАМА: Тааако! Сад кашику, за нашег деда-Жику.../дечак једе / Па за баку...

ДЕЧАК: Не могу...

МАМА: Ћути!... Да се бака не наљути!... Па за стрину.../једе/ Па, за ујну.../једе/ ...

ВОЛИ ДЕТЕ МОЈУ КУЈНУ!

ДЕЧАК: /изнемогло/... па, за снају...

МАМА: И тако смо већ на крају.... Бићеш и ти мамин буцко... Кажи – јеси добло

луцко?

ДЕЧАК: /колута очима... штуца..../

НЕЋЕ УВЕК ДА БУДЕ ПРВИ

Дечак и девојчица се играју... Мама држи чинију – мути фил за колаче.

МАМА: Децооооо ! Дођитееее!

СИН: Ево ме мама...

КЋИ: Молим мама...

МАМА: Ко ће да полиже овај фил из чиније?

СИН: Ја ћу мама… Ја сам први рекао!

КЋИ: / увређено / Увек си ти први!

СИН: Ууу… ! Па викни ти прва. Ко је први – тај је победник!

МАМА: Добро, добро… Не свађајте се. Ево пола јабуке, што је остало…

СИН: Ја ћу мама… Ја сам први рекао!

КЋИ: Опет ОН ! НЕЋУ ! / дури се/ Зашто увек он?

СИН: Одмах кукаш… Нисам ти ја крив што с п о р о вичеш!

МАМА: Добро децо… А ко ће да иде да баци ђубре?

Тишина

Шта је сад? Шта је (име сина) ? Шта је (име кћерке) ?

СИН: Нећу да она ( или име) каже да увек ја први вичем.

Ето, пуштам је нека и она једном буде ПРВА !

ДВА КОЛАЧА

Два дечака се играју... Мама долази...Кад је угледа, дотрче до ње...

СИН 1: Мама, шта си нам донела ?

СИН 2: Мама, дај да видимо...

МАМА: Полако децо. Оборићете ме. Ево, донела сам вам колаче.

СИН 1: Их, само два...

МАМА: Теби један и бати један... Изволи...Изволи

СИНОВИ: /гледају колаче и вичу углас/ Нећу! НЈегов је већи !

МАМА: Добро, добро… Ако је већи, ви се мењајте.

Мењају се... Један почиње да једе, а други и даље гледа...

СИН 1: Мамаа... Нећу! НЈегов је већи ! Дала си му већи... Мамаааа...

МАМА: Ма, шта ти је. Како може да буде већи...?

СИН 2: Јесте ! Сигуран сам, знам да је већи!

МАМА: По чему знаш да је већи ?

СИН 2: По томе што се он н е б у н и и и не тражи да се заменимо...

МАМА: Да, да... Тако је то . У туђој руци увек је комад већи...

Разговори у трави \*- збирка

(Луткарске игре)

Јадранка Чунчић-Бандов

ПУЖ И МИШ

Пуж: (долази до мишеве кућице певајући, а онда уздише): Ох, ох, ох, ...

Миш: (провирује кроз прозор)

Ко то уздише сваког дана

крај мог мишјег стана?

Пуж: Опрости, нисам знао

да сам и данас овде стао.

Нешто као да ме вуче

у близину твоје куће.

Миш: / излази из кућице и прилази пужу /

Тако значи!

А што те то највише привлачи?

Пуж: Обузима ме срећа

гледајући твоју кућицу између цвећа.

Погледај моју, сувише је стара

и нема баш никаквог чара.

Миш: То теби не би требало да смета.

Сети се да си ти једини

који с кућом мож да шета.

Пуж: Истина, то је тако, али како да ми не смета

кад крај моје кућице нема ни једног цвета.

Миш: Да, то је стварно штета.

Дођи к мени, даћу ти семенку сунцокрета.

(Пуж певајуци улази у кућицу миша.)

Све наше невоље долазе отуда што нисмо спремни да умремо од глади.